|  |  |
| --- | --- |
| Nagytarcsa község címere | **Nagytarcsa Község Önkormányzata****Polgármester** **2142 Nagytarcsa, Rákóczi u. 4**. |

**Előterjesztés**

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére.**

**Tárgy:** Javaslat az őszi macska ivartalanítási akcióval összefüggésben szerződéskötés jóváhagyására

**Előterjesztő:** Gulyás Tamás István polgármester

**Előterjesztés előkészítője:** Horváth Lívia hatósági referens

**Törvényességi szempontból ellenjegyezte**: dr. Kuji Eszter jegyző

**Előterjesztést előzetesen tárgyalja:** Humán Bizottság, Pénzügyi Bizottság

**Melléklet:** megbízási szerződés tervezet, támogatási szerződés tervezet, jelentkezési lap, adatkezelési tájékoztató

**A napirendet nyílt ülésen lehet tárgyalni.**

**A döntés elfogadásához egyszerű szavazattöbbség szükséges.**

**Tisztelt Képviselő-testület!**

A 2023. évi költségvetésben elkülönítésre került bruttó 1.000.000,- Ft összeg az őszi macska ivartalanítási akcióra.

A Hivatal az ivartalanítás lebonyolítása érdekében a Kerepes-Vet Állatgyógyászati Központ Korlátolt Felelősségű Társasággal tárgyalt, melynek eredményeként megszületett a jelen előterjesztés mellékletét képező megbízási szerződéstervezet. A tervezett szolgáltatás teljesítésének helye 2142 Nagytarcsa, Rákóczi utca 71., tervezett időpontja 2023. október – december közötti időszak.

**Az akció keretében érdemes annak mérlegelése, hogy az Önkormányzat a költségeket milyen feltételekkel vállalja át, különös tekintettel az állattartó lakóhelyére (Nagytarcsán állandó lakóhellyel rendelkezzen vagy elegendő a bejelentett, érvényes tartózkodási hely).**

Az állatorvos tájékoztatása szerint az ivartalanítási műtétet követően szükséges egy külső és belső élősködőktől mentesítő csepp (NexGard Combo)használata is, melynek díját az állattartó köteles megfizetni. Ez a jelentkezési lapon feltételként már rögzítésre került.

Az állattartók az ivartalanítási műtéten kívül, saját költségen természetesen más szolgáltatást is igénybe vehetnek az állatorvosnál.

Az ivartalanítási akcióhoz a Safi Cicamenedék Közhasznú Alapítvány is csatlakozni kíván, további 1.000.000,-Ft összegben. A Hivatal állásfoglalása alapján – mind jogi, mind célszerűségi szempontból – javaslom, hogy az Önkormányzat keretének kimerülését követően az Alapítvány a saját megállapodása alapján folytassa az együttműködést a Kerepes-Vet Kft.-vel.

**Kérem a Tisztelt Képviselő-testületet, hogy az előterjesztést megvitatni és a határozati javaslat alapján a döntést meghozni szíveskedjen.**

Nagytarcsa, 2023. augusztus 21.

**Gulyás Tamás István s.k.**

 **polgármester**

**ELŐTERJESZTÉS KIEGÉSZÍTÉS**

A Humán Bizottság kérése alapján a Safi Cicamenedék Közhasznú Alapítvánnyal kötendő támogatási szerződés tervezetét a Hivatal munkatársai előkészítették.

A Kerepes-Vet Állatgyógyászati Központ Kft.-vel kötendő megbízási szerződés keretösszege a fentiek alapján 2.000.000,-Ft-ra módosul.

**Határozati javaslat:**

**Nagytarcsa Község Önkormányzata Képviselő-testületének ….../2023.(IX.13.) határozata**

Nagytarcsa Község Önkormányzatának Képviselő-testülete úgy határoz, hogy macska ivartalanítási akció meghirdetésére és elvégzésére Nagytarcsa Község Önkormányzata megbízási szerződést köt a Kerepes-Vet Állatgyógyászati Központ Kft.-vel, illetve támogatási szerződést köt a Safi Cicamenedék Közhasznú Alapítvánnyal az előterjesztés mellékletét képező szerződés-tervezet szerinti tartalommal.

A Képviselő-testület felhatalmazza a polgármestert a szerződés aláírására.

Felelős: Polgármester

Határidő: 2023. szeptember 30.